અગાઉની કોમનવેલ્થ ગેમ્સ દરમ્યાન ભારતીયોને સંડોવતી અને ન સંડોવતી કેટલીક ઘટનાઓ બની ગઈ છે. એક કોમનવેલ્થ ગેમ્સ દરમ્યાન ઓસ્ટ્રેલિયન ખેલાડીઓએ પોતાના એપાર્ટમેન્ટમાં રહેલા વોશિંગ મશીનને ગુસ્સામાં ગેલેરીમાંથી નીચે પટકી દીધું હતું. તો ગ્લાસગો કોમનવેલ્થ ગેમ્સ દરમ્યાન બે ભારતીય અધિકારીઓ પોલીસની ઝપેટમાં આવી ગયા હતા. એક અધિકારી પર લાઈસન્સ વગર નશાની હાલતમાં ડ્રાઈવિંગ કરવાનો આરોપ હતો તો બીજા પર સેક્સ્યુઅલ હુમલો કરવાનો આરોપ લાગ્યો હતો. પરંતુ આ બંને અધિકારીઓ પુરાવાના અભાવમાં છૂટી ગયા હતા.